
POROČILO O DELU KOMISIJE ZA KAKOVOST ZA ŠOLSKO LETO 2012/2013
V šolskem letu 2012/2013 so bili imenovani nekateri novi člani komisije in sicer:

· Predstavnik staršev: gospod Rondič Andrej 

· Predstavnika delodajalcev: gospa Škrlep Erika (ponovno imenovana) in gospod Vrabec Sandi
· Predstavnica dijakov: Lisica Gaja

· Predstavnice zaposlenih na ŠC Nova Gorica, Srednja ekonomska in trgovska šola: Djuzić Kunej Nataša, Valentinčič Al Bukhari Nastja, Ferfolja Vidič Erika, Aldžič Matiš Tea.

Ker je bila Srednja ekonomska in trgovska šola Nova Gorica 1.1.2013 priključena k Šolskem centru Nova Gorica, se je komisija za kakovost Srednje ekonomske in trgovske šole Nova Gorica vključila tudi  v krovno komisijo za kakovost, ki deluje na Šolskem centru.

Šolska komisija za kakovost se v šolskem letu 2012/2013 ni srečala. Je pa predsednica komisije aktivno sodelovala v krovni komisiji za kakovost, ki je bila pobudnica za izvedbo samoevalvacije v vseh šolah znotraj Šolskega centa Nova Gorica. 

Krovna komisija za kakovost se je tako odločila, da bo izvedla anketiranje za vse šole v centru s spletnim orodjem FluidSurveys, ki ga je sicer za anketiranja uporabljala SETŠ v zadnjih dveh  šolskih letih. 
Centralna komisija za kakovost  je pripravila predlog vsebinskih področij za posamezne skupine anketirancev.  
Pripravljen anketni vprašalnik je bil enoten za vse dijake  Šolskega centra, kar je omogočalo, da so se želene analize za vse šole pridobile neposredno s pomočjo orodja FluidSurvesy.
Anketni vprašalnik za dijake  je vseboval naslednje vsebinske sklope:
· prizadevnost učitelja, da bi snov pri predmetu dijaki bolje razumeli,
· različna tematska vprašanja, predvsem s področja medsebojnih odnosov,
· ocenjevanje dela razrednikov,

· ocenjevanje dela knjižničarke,

· zadnji sklop vprašanj je bil namenjen ocenjevanju učiteljev in sicer poimensko,
· ocenjevanje svetovalne delavke  in zaposlenih v tajništvu. 
Ankete so sestavljala vprašanja zaprtega tipa. Eno vprašanje je bilo odprtega tipa, kjer so anketiranci imeli možnost vpisati sporočilo učitelju, razredniku, knjižničarki, svetovalni delavki, poslovni sekretarki.
Za ostale deležnike šole (starši, odrasli in zaposleni) je Srednja ekonomska in trgovska šola Nova Gorica pripravila samostojne vprašalnike, tj. neodvisno od ostalih šol v Šolskem centru.

Anketni vprašalnik za starše dijakov je vseboval  vprašanja s področja dela učiteljev, razrednika, svetovalne delavke, ravnateljice ter načina reševanja pritožb oz. upoštevanja pobud staršev.

Anketni vprašalnik za učitelje  je vseboval vprašanja glede učnih priprav, sodelovanja z dijaki, spodbudami dijakov, informiranje dijakov, klimi v kolektivu, odnosi z vodstvom šole ter ustreznostjo komunikacije na šoli. 
Anketni vprašalnik za udeležence izrednega izobraževanja je vseboval vprašanja v zvezi z organiziranostjo izobraževanja, ugotavljanjem zadovoljstva z delom organizatorke izobraževanja ter oceno dela učiteljev in organizatorke izobraževanja odraslih.
Večina anketiranj se je izvedla v mesecu aprilu ter na začetku meseca maja.

Rezultati anketiranja so objavljeni v Samoevalvacijskem poročilu Srednje ekonomske in trgovske šole Nova Gorica za šolsko leto 2012/2013.
 Nova Gorica, 30. 9. 2013





Predsednica Komisije za kakovost










Nataša Djuzić Kunej

